 ٽڪ هڪ نئون فيچر متعارف ڪرائڻ جو اعلان ڪيو آهي جيڪو واهيپدارن کي پنهنجي وڊيو ۾ مني ايپس امبڊ ڪرڻ جي سهولت فراهم ڪندو. ان فيچر کي جمپس جو نالو ڏنو ويو آهي، مثال طور جيڪڏهن ڪو واهپيدار کاڌو پچائڻ جي وڊيو ڏسي رهيو آهي ته اهو ريسيپي ايپ ويشڪ جي لنڪ کي ان ۾ امبڊ ڪري سگھي ٿو، جنهن سان ڏسندڙ هڪ بٽڻ تي ڪلڪ ڪري ان ترڪيب کي ٽڪ ٽاڪ جي اندر ئي ڏسي سگھندو. اهو فيچر هن وقت آزمائشي مرحلي مان گذري رهيو آهي ۽ مخصوص ماڻهن کي ئي دستياب آهي، پر ٽڪ ٽاڪ جو چوڻ آهي ته ان فيچر کي وڌيڪ ماڻهن کي ٽيسٽنگ لاءِ فراهم ڪيو ويندو. جڏهن جمپ فيچر سان ليس ڪنهن به وڊيو کي ڏسبو ته ڏسندڙ کي اسڪرين جي هيٺان هڪ بٽڻ نظر ايندو جيڪو ٽڪ ٽاڪ جي اندر هڪ نئين اسڪرين ۾ مواد کي اوپن ڪندو. ان جي هڪ جهلڪي ٽڪ ٽاڪ طرفان هڪ وڊيو ۾ به جاري ڪئي وئي آهي ته ان کي ڪجي.  ٽڪ ٽاڪ موجب هن وقت ويشڪ، وڪي پيڊيا ۽ ٽيبيلوگ کي ان فيچر لاءِ استعمال ڪري سگھجي ٿو جڏهن ته جلد بزفيڊ ۽ ٻين کي به ان جو حصو بڻايو ويندو. ٽڪ ٽاڪ پهرين ڪمپني ناهي جيڪا ان قسم جي فيچر کي وڊيوز ۾ استعمال ڪري رهي آهي، سنيپ چيٽ ۾ به ان جهڙو فيچر منيز جي نالي سان موجود آهي.